Չպետք է թույլ տալ, որ իրենց նախնիների հողն ու այնտեղ մնացած ցեղակիցների մասին հիշողությունները մոռացվեն: Դաժան իրողություն է, որ առանց հնդեվրոպացի գերմանացիների, անգլիացիների և այլոց թուրքերը չէին համարձակվի ցեղասպանություն իրականացնել Հայաստանում: Հիշենք, որ Գերմանիայի կայսր Վիլհելմ l l-ը խորհուրդ էր տալիս արյունարբու սուլթան Աբդուլ Համիդին «չտատանվել ձեռնարկված գործողությունների մեջ, ցույց տալ հպատակներին, որ իր կամքը նրանց համար Աստծո կամքն է»: Անգլիացիները ի պատասխան հայերի օգնության խնդրանքի հատարարում են, որ իրենց նավերը չեն կարող բարձրանալ Տավրոսի լեռները: Իսկ ռուսները հայտարարում էին, որ Հայաստանը իրենց պետք է առանց հայերի: Ստեղծված պայմաններում ապավինելով բազում հազարամյակներ ամբարած իր գենետիկական հիշողությանը (նաև հոգևոր ու նյութական մշակութային արժեքներին)՝ մայրը՝ մայր ժողովուրդը՝ հայ ժողովուրդը պետք է / ու կարող է/ փնտրի, գտնի ու իր շուրջ հավաքի հազարամյակներ շարունակ աշխարհում սփռված իր զավակներին: Սպասվելիք արդյունքները շատ արագ իրենց զգացնել կտան հոգևոր ու նյութական մշակույթների և գաղափարների նոր արժևորման ժամանակաշրջան ապրող մեր ժողովրդի կյանքում: